**ОБЩИНСКА ИЗБИРАТЕЛНА КОМИСИЯ – ЦАР КАЛОЯН**

# **П Р О Т О К О Л**

**№ 22**

**Днес, 22.05.2022 г.,** от 11,00 часа се проведе заседание на ОИК-Цар Калоян, назначена с Решение № 762-МИ/26.08.2019 г. на ЦИК.

На заседанието присъстваха:

|  |  |
| --- | --- |
| ПРЕДСЕДАТЕЛ: |  Елиз Фикрет Халил |
| ЗАМ.-ПРЕДСЕДАТЕЛ: |  Виолета Цонева Илиева |
| СЕКРЕТАР: ЧЛЕНОВЕ:   | Ирена Стефанова ИвановаПламен Николов Павлов |

 Десислава Марианова Драгнева

 Галя Йорданова Димитрова

 Гергана Красимирова Иванова

 Димитър Димитров Жилиев

 Ирен Христова Христова

 Иван Димитров Попов

 Павлина Иванова Кившанова

Отсъстват: Стоилка Ганева и Нели Славова.

Председателят на комисията констатира наличие на кворум за провеждане на заседанието и пристъпи към обявяване на дневния ред:

Разглеждане на постъпило писмо от Кмета на Община Цар Калоян, заведено с вх. № 20/20.05.2021 г., с приложена информация за подписано Споразумение № 59/21.04.2022 г. на Районен съд-Разград, по НОХД 173/2022 г., за предприемане на действия за прекратяване правомощията на Гюнай Узунали като общински съветник и обявяване за избран за общински съветник на следващия в листата на ПП „Движение за права и свободи“ кандидат.

**По т. 1 от дневния ред:**

Председателят на ОИК-Цар Калоян уведоми присъстващите членове на комисията, че е постъпило писмо от Кмета на Община Цар Калоян, заведено с вх. № 20/20.05.2021 г. Към писмото е приложено писмо с вх. № 693/20.05.2022 г. на Община Цар Калоян, подписано от Гюнай Узунали-председател на Общински съвет-Цар Калоян, с което ОИК се уведомява, че е подписано Споразумение № 59/21.04.2022 г. на Районен съд-Разград, по НОХД 173/2022 г. От приложено към писмото свидетелство за съдимост е видно, че Гюнай Шабан Узунали, роден на 18.05.1971 г., председател на Общински съвет-Цар Калоян, е осъден за извършено престъпление по чл. 343б, ал. 1 от НК и му е наложено, при условията на чл. 54 от НК, наказание една година „лишаване от свобода“ и „глоба“.

Г-н Узунали е председател на Общински съвет – Цар Калоян и общински съветник от квотата на ПП „Движение за права и свободи“, като съгласно хипотезата на чл. 30, ал. 4, т. 2 от ЗМСМА, „Пълномощията на общински съветник се прекратяват предсрочно когато след избирането му е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност“.

С оглед гореизложеното, на гласуване беше подложен следният проект на решение

**РЕШЕНИЕ № 80-МИ**

В ОИК-Цар Калоян е постъпило от писмо от Кмета на Община Цар Калоян, заведено с вх. № 20/20.05.2021 г. Към писмото е приложено писмо с вх. № 693/20.05.2022 г. на Община Цар Калоян, подписано от Гюнай Узунали-председател на Общински съвет-Цар Калоян, с което ОИК се уведомява, че е подписано Споразумение № 59/21.04.2022 г. на Районен съд-Разград, по НОХД 173/2022 г. От приложено към писмото свидетелство за съдимост е видно, че Гюнай Шабан Узунали, роден на 18.05.1971 г., председател на Общински съвет-Цар Калоян, е осъден за извършено престъпление по чл. 343б, ал. 1 от НК и му е наложено, при условията на чл. 54 от НК, наказание една година „лишаване от свобода“ и „глоба“.

От приложените към преписката и цитирани по-горе писмени доказателства се установява, че са налице законовите предпоставки на чл.30, ал. 4, т. 2 от ЗМСМА за предсрочно прекратяване на пълномощията на общинския съветник Гюнай Шабан Узунали, а на основание чл. 30, ал. 7 от същия закон за избран за общински съветник следва да бъде обявен следващият в листата на партията кандидат.

Съгласно чл. 458, ал. 5 от ИК и с оглед Предложение за решение на „Информационно обслужване“ АД до ОИК-Цар Калоян за избиране на общински съветници на 27.10.2010 г., следващият в листата на политическа партия „Движение за права и свободи-ДПС“ кандидат, след извършеното разпределение на заявените предпочитания за кандидатите по кандидатски листи, е МЕХМЕД АЛИЕВ БУРУКОВ.

Въз основа на гореизложеното и на основание чл. 30, ал. 4, т. 2 и ал. 7 от ЗМСМА, и чл.87, ал.1, т. 24 от Изборния кодекс във връзка с чл. 458, ал. 1 от Изборния кодекс, Общинска избирателна комисия-Цар Калоян, взе следното

**РЕШЕНИЕ:**

1. ПРЕКРАТЯВА ПРЕДСРОЧНО пълномощията на ГЮНАЙ ШАБАН УЗУНАЛИ, с ЕГН 7105225069 като общински съветник от листата на ПП „Движение за права и свободи-ДПС“.
2. ОБЯВЯВА ЗА ОБЩИНСКИ СЪВЕТНИК следващия кандидат от листата на кандидатите за общински съветници на ПП „Движение за права и свободи-ДПС“ – МЕХМЕД АЛИЕВ БУРУКОВ, с ЕГН 8906045083.
3. ОБЕЗСИЛВА Удостоверение за избран общински съветник № 6/01.11.2019 г. на Гюнай Узунали и издава Удостоверение на МЕХМЕД АЛИЕВ БУРУКОВ за избран общински съветник.

След проведеното гласуване, решението е прието с 11 (единадесет) гласа „ЗА” и 0 (нула) гласа „ПРОТИВ”.

С това дневният ред на заседанието беше изчерпан, като заседанието приключи в 11,20 часа.

**ПРЕДСЕДАТЕЛ:**

Елиз Халил

**СЕКРЕТАР:**

Ирена Иванова